1997-es konföderációs kupa
Az 1997-es konföderációs kupa volt az első torna, amit a FIFA szervezett, mivel az ezt megelőző korábbi két sorozatot Fahd király kupának nevezték. Immár harmadik alkalommal is Szaúd-Arábia adott otthont 1997. december 12. és december 21. között. Ezen a tornán fordult elő először, hogy mind a 6 szövetségből legalább egy válogatott képviseltette magát. A döntőt Brazília nyerte, miután kiütéses 6-0-s vereséget mért Ausztrália legjobbjaira.